	TIMIŞOARA 2021 CAPITALĂ EUROPEANĂ A CULTURII 

ROMÂNIA

JUDEŢUL TIMIŞ

MUNICIPIUL TIMIŞOARA

DIRECŢIA GENERALĂ DRUMURI,PODURI PARCAJE ŞI 

REŢELE DE UTILITĂŢI
Serviciul Drumuri, Poduri, Parcaje, Canalizare, Alimentare cu Apă

Biroul Drumuri, Poduri şi Parcaje
SC2019-11027/06.05.2019
	

	
	[image: image2.png]




	


RAPORT DE SPECIALITATE 

Privind modificarea HCL nr.289/22.05.2018 pentru aprobarea actualizării Devizului General pentru obiectivul de investiţii “Reabilitare Podul Ştefan cel Mare”
            Având în vedere Expunerea de motive nr. SC2019– 11026/06 .05.2019 a Primarului Municipiului Timişoara şi Proiectul de hotărâre privind aprobarea actualizării Devizului General pentru obiectivul de investiţii “Reabilitare Podul Ştefan cel Mare”, facem următoarele precizări:
             Prin HCL nr. 346/31.07.2015 a fost aprobat Studiul de Fezabilitate pentru obiectivul de investitii “Reabilitare Podul Ştefan cel Mare”.  Valoarea totala a investitiei a fost estimată, conform devizului general al investiţei, la 8.971,231 mii lei(cu TVA inclus), respectiv 2.011,894 mii Euro, sursa de finanţare provenind în totalitate de la bugetul local. 

                În temeiul art. 9 alin. 2  diu OUG nr.28/2013, pentru aprobarea Programului Naţional de Dezvoltare Locală, cu modificările şi completările ulterioare, a fost aprobat OMDRAFPE nr. 3469/28.06.2017 privind aprobarea listei obiectivelor de investiţii şi sumele alocate acestora pentru finantarea Programului Naţional de Dezvoltare Locală, pentru judeţul Timiş, în perioada 2017 - 2020. Conform listei aprobate, municipiul Timişoara beneficiază de finanţare prin PNDL 2017-2020 pentru 6 obiective, printre care şi “Reabilitare Podul Ştefan cel Mare”.

              Ţinând cont de modificarea cotei de TVA, de obţinerea tuturor avizelor solicitate prin Certificatul de Urbanism, de valoarea contractului de servicii de asistenţă tehnică prin diriginţi de şantier, prin HCL nr. 19/30.01.2018 a fost aprobat devizul general actualizat,  la o valoare de 8.574,55483 mii lei, cu TVA, din care C+M 7.541,41081mii lei, cu TVA.

Ca urmare a atribuirii contractului de execuţie lucrări nr. 22/05.03.2018, operatorului economic Tehnodomus SRL la valoarea de 5.333.949,75 lei (fără TVA inclus) conform ghidului de implementare al Programului Naţional de Dezvoltare Locală şi prevederilor Ordinului nr.1851/2013 din 9 mai 2013 ***republicat privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 28/2013 pentru aprobarea Programului naţional de dezvoltare locală a fost necesară actualizarea devizului general, aprobată prin HCL289/30.01.2018. În urma actualizării devizului general, valoarea totală a investiţiei este de 7.242,02065 mii lei, cu TVA, din care C+M 6.347,40021mii lei, cu TVA. 

                 Având în vedere prevederile art.71. OUG 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, referitor la  modificarea salariului de bază minim brut pe țară garantat la plată, pentru domeniul construcțiilor, în perioada 01.01.2019/31.12.2019, care se aplică doar pentru cantităţile de lucrări din contract rămase de executat, începând cu 01.01.2019, valoarea contractului de execuţie lucrări se modifică de la  5.333.947,35 lei (fără TVA inclus) la 5.806.967,05 lei (la care se adaugă TVA), reprezentând o creştere de 8,86%. Modificarea valorii contractului de execuţie lucrări nr. 22/05.03.2018 respectă prevederile art.7 şi 8(1) din Instrucţiunea ANAP nr.2/2018 privind ajustarea preţului contractului de achiziţie publică/sectorială coroborate cu prevederile art.221 din  L98/2016 . Ca urmare este necesară o nouă actualizare a valorii devizului general pentru proiectul “Reabilitare Pod Ştefan cel Mare”. În urma actualizării devizului general, valoarea totală a investiţiei va fi de 7.866,02337 mii lei, cu TVA, din care C+M 5.806,96705 mii lei fără TVA, respectiv 6.910,29079 mii lei, cu TVA inclus.
             În concluzie, ţinând cont de cele arătate mai sus, propunem modificarea HCL nr. 289/22.05.2018 pentru aprobarea actualizării Devizului General pentru obiectivul de investitii “Reabilitare Podul Ștefan cel Mare”, cu caracteristicile principale și indicatorii tehnico-economici, prevăzuți în  anexă.

Având în vedere prevederile legale expuse în prezentul raport, apreciem că Proiectul de hotărâre privind modificarea HCL nr. 289/22.05.2018 pentru aprobarea actualizării Devizului General pentru obiectivul de investitii “Reabilitare Podul Ştefan cel Mare”, îndeplineşte condiţiile pentru a fi supus dezbaterii şi aprobării plenului Consiliului Local Timişoara. 

